ANAN ยอด Presales 2Q/60 มีลุ้นทำสถิติสูงสุดใหม่ซื้อเป้า 6 บ.
ANAN ยอด Presales 2Q17 มีลุ้นทำสถิติสูงสุดใหม่แนะซื้อเป้า 6 บาท
4 ก.ค. 2560

บล.เคทีบี ระบุในบทวิเคราะห์วันนี้(3ก.ค.) ว่า  บริษัท อนันดา ดีเวลลอปเม้นท์ จำกัด (มหาชน) หรือ ANAN คาดยอด Presales งวดไตรมา2/60 มีลุ้นทำสถิติสูงสุดใหม่ หลังจากโครงการคอนโดมิเนียมที่เปิดตัวใหม่ในช่วงครึ่งหลังของเดือน มิ.ย. จำนวน 5 โครงการได้รับการตอบรับที่ดีมาก
โดยเฉพาะโครงการ Ideo Q Victory สามารถขายได้หมดทั้งโครงการ (Sold Out) และคาดว่าเฉพาะยอด Presales รวมทั้ง 5 โครงการดังกล่าวจะสูงถึง 9 พันล้านบาท
ด้านกำไรสุทธิงวดไตรมาส2/60 อาจยังไม่เด่น อย่างไรก็ตาม คาดว่ากำไรสุทธิจะดีขึ้นต่อเนื่องในไตรมาส3/60-ไตรมาส4/60 เนื่องจากจะมีโครงการใหม่เริ่มโอนถึง 9 โครงการ ยังคงคาดว่ากำไรสุทธิรวมทั้งปี 60 จะทำสถิติสูงสุดใหม่ที่ 1,866 ล้านบาท เพิ่มขึ้น 21% และคาดยังเติบโตสูงต่อเนื่องในปี 61 ที่ 22% ทั้งนี้ยังคงคำแนะนำ ซื้อ ราคาเป้าหมาย 6 บาท